

### 

**Kompetanseplan for barnehagene i Bamble**

**2024 - 2025**

****

***Inkluderende lekefellesskap***

Innhold

[1](#_Toc169769127)

[Innledning 3](#_Toc169769128)

[Kompetanseplanens formål 3](#_Toc169769129)

[Regional ordning for kompetanseutvikling i barnehage 3](#_Toc169769130)

[Andre kompetansehevende tiltak innenfor regional ordning 3](#_Toc169769131)

[kompetanseløftet for spesialpedagogikk og inkluderende praksis 4](#_Toc169769132)

[Liv og røre i bamble barnehagene 5](#_Toc169769133)

[Roller og ansvar i rEkomp 6](#_Toc169769134)

[Statsforvalteren 6](#_Toc169769135)

[samarbeidsforum 6](#_Toc169769136)

[kommunen 6](#_Toc169769137)

[Lokalt nettverk 6](#_Toc169769138)

[barnehageeier 7](#_Toc169769139)

[ledere av barnehagene 7](#_Toc169769140)

[universitet/høgskole 7](#_Toc169769141)

[Samskaping mellom barnehagene og USN 8](#_Toc169769142)

[Ressursperson og pedagogiske ledere 8](#_Toc169769143)

[Øvrige ansatte 8](#_Toc169769144)

[Modell for organisering av Rekomp i bamble 9](#_Toc169769145)

[Fremdriftsplan for barnehageåret 2024 - 2025 9](#_Toc169769146)

[Midler til lokalt nettverk i bamble 9](#_Toc169769147)

[Utviklingsområder 2024 - 2025 10](#_Toc169769148)

[Utviklingsmodell for utviklingsområdene 10](#_Toc169769149)

[Kjennetegn på måloppnåelse 12](#_Toc169769150)

[Kompetanseheving gjennom tre løp 13](#_Toc169769151)

[Årshjul 14](#_Toc169769152)

[Vedlegg – mal kompetanseplan for barnehagene 18](#_Toc169769153)

[**Litteraturliste** (listen kan bli endret underveis) 19](#_Toc169769154)

[Nyttige linker 20](#_Toc169769155)

# Innledning

## Kompetanseplanens formål

Formålet med kompetanseplanen er å bidra til at alle barn i Bamble har et barnehagetilbud av høy kvalitet. Tiltakene i planen skal bidra til at barnehagene og den enkelte ansatte har nødvendig kompetanse til å oppfylle barnehagens oppdrag og mandat.   
  
Kompetanseplanen bygger på den nasjonale strategien «Kompetanse for fremtidens barnehage. Revidert strategi for kompetanse og rekruttering 2023 – 2025».

Strategien har som mål:

Sikre alle barn et barnehagetilbud av høy kvalitet gjennom:

* minst 50 prosent av de ansatte i barnehagen skal være barnehagelærere
* minst 25 prosent av de ansatte i barnehagen skal være barne- og ungdomsarbeidere
* andelen styrere og barnehagelærere med mastergrad i barnehagen øker
* alle ansatte i barnehagen får mulighet til kompetanseutvikling
* alle barnehager utvikler sin pedagogiske praksis gjennom barnehagebasert kompetanseutvikling

Barnehagenes kompetanseplaner skal ta utgangspunkt i overordnet kompetanseplan og tilpasses egne kompetansebehov.

## Regional ordning for kompetanseutvikling i barnehage

[Regional ordning for kompetanseutvikling i barnehage](https://www.udir.no/kvalitet-og-kompetanse/lokal-kompetanseutvikling/tilskuddsordningene-for-lokal-kompetanseutvikling-i-barnehage-og-grunnopplaring/) (ReKomp) er et av flere virkemiddel som skal sikre at alle barn får et likeverdig barnehagetilbud av høy kvalitet. Ordningen skal stimulere til godt samarbeid mellom barnehagemyndighetene, barnehageeiere, universiteter/høgskoler, statsforvalteren og andre aktører. Ordningen involverer hele personalet i barnehagen, på tvers av kompetansenivå, og foregår lokalt i den enkelte barnehage.

Ordningen skal være basert på lokale behov, og være organisert gjennom partnerskap med universitet eller høyskole. Partnerskapet mellom praksisfeltet universiteter og høgskoler skal også bidra til å styrke lærerutdanningene. ([Film Udir](https://vimeo.com/674335856?embedded=true&source=video_title&owner=7202142))

Overordnet tema for Telemark er for 2023 – 2025 «Inkluderende miljø for omsorg, lek, læring og danning.

Alle kommunale og private barnehager i Bamble inviteres til å delta i ReKomp. Barnehager som ikke ønsker å delta, må vise til og jobbe etter egen kompetanseplan som er forankret i nasjonal kompetansestrategi.

## Andre kompetansehevende tiltak innenfor regional ordning

**Barnehagefaglig grunnkompetanse**Samarbeidsforum har kjøpt inn 6 filmer – 6 webinarer, samt oppgaver for refleksjon i mellomperioden. Filmene og oppgavene er tilgjengelig ut 2025. Webinarene finner du her: (<https://www.foreldrekanalen.com/vestfold-og-telemark>, Passord: Niniwrukod163)

**Fagbrev som barne- og ungdomsarbeider (praksiskandidatordningen)**

Telemark fylkeskommune har et gratis tilbud for alle som ønsker å ta utdanning som barne- og ungdomsarbeider, jf. fullføringsreformen.

Fullføringsreformen skal blant annet bidra til at voksne blir kvalifisert til å møte kravene i videre utdanning og arbeidsliv, og at de kan oppdatere sin kompetanse gjennom hele livet. Arbeidet med fullføringsreformen har en tidshorisont på ti år og omfatter om lag 100 tiltak som både Utdanningsdirektoratet og andre skal jobbe med. Telemark fylkeskommune har fått midler og ønsker å tilby dette til våre barnehager.

Samarbeidsforumet har bestemt å inngå forpliktende samarbeid med Telemark fylkeskommune om denne gruppa ansatte. Statsforvalteren står for organisering av tilbudet og oppfølging av de påmeldte assistentene. Det betales eksamen for gruppa neste år.

**Tilretteleggingsmidler for lokal prioritering**

Barnehageeiere som har ansatte som deltar i videreutdanning mottar lokale tilretteleggingsmidler. Det er barnehageeier som har ansvaret for bruken av tilretteleggingsmidlene. Midlene skal komme den barnehageansatte til gode slik at vedkommende kan gjennomføre studiet på en god måte. Midlene utbetales to ganger i løpet av studieåret: for høstsemesteret skjer det i oktober/november, og for vårsemesteret skjer det i mai/juni.

En forutsetning for å få utbetalt midler er at barnehageeier har bekreftet at den ansatte har startet på studiene (høstsemesteret) og fortsatt deltar vårsemesteret. For høsten 2024 ønsker Samarbeidsforum at 10 plasser tildeles til søkere som ønsker å ta barnehagelærerutdanning. Fordelingen skal være lik mellom private og kommunale barnehager.

**Midler til samskapingsverksted**

Samarbeidsforum har fått tilbakemelding på at samskapingsverkstedet har vært et nyttig tiltak. Tiltaket blir derfor videreført for 2024 – 2025.

## kompetanseløftet for spesialpedagogikk og inkluderende praksis

Kompetanseløftet er et nasjonalt kompetanseløft, og skal bidra til at den spesialpedagogiske hjelpen er tett på de barna som har behov for det. Målet er at alle barn og unge opplever et godt tilpasset og inkluderende tilbud i barnehage og skole.

Grunnlaget for satsingen er stortingsmelding «Tett på – tidlig innsats og inkluderende fellesskap i barnehage, skole og SFO».

Kompetanseløftet er en tilskuddsordning som skal bidra til å vurdere og gjennomføre kollektive kompetansetiltak i kommunen.

Nasjonale mål med kompetanseløftet:

* alle barn og elever opplever å få et godt tilpasset og inkluderende tilbud i barnehage og skole
* alle barn og unge skal få mulighet til utvikling, mestring, læring og trivsel – uavhengig av sine forutsetninger
* barnehager, skoler, PP-tjeneste og andre i laget rund barnet og eleven må jobbe sammen for å skape et inkluderende fellesskap
* det pedagogiske tilbudet må tilpasses slik at alle får et best mulig utgangspunkt for utvikling og læring
* Bamble kommune deltar i kompetanseløftet, og lokalt nettverk vil sammen med USN se Kompetanseløftet og Regional ordning (ReKomp) i sammenheng.

Tiltakene i kompetanseløftet i Bamble er:

**Tiltak 1:**

Prosessveiledning på implementering av inkluderende praksis. Utvikling av tydelige strukturer og rutiner for samhandling i laget rundt barnet, på tvers og innad i enhetene. Fange opp, tidlig innsats og inkluderende praksis.

* med virksomhetslederne
* med ledelsen i PPT, skole og barnehage samlet


Ny opplæringslov og PPT sitt arbeid med å komme tett på i samarbeid med skole og barnehage.

* med PPT og skole
* med PPT og barnehage

**Tiltak 2:**

Barn- og foreldres medvirkning i et spesialpedagogisk og allmenne pedagogisk helhetlig perspektiv. Hva betyr det og hvordan realiseres reell medvirkning for barn og foreldre i barnehage, skole og øvrige tjenester i Bamble kommune. Systemrettet arbeid med organisering og strukturelle forhold i samarbeid og samhandling med barn og foreldre i en inkluderende praksis. Barns og foreldres stemme fremmes i utforming av tjenester, og i den daglige praksisen.

**Tiltak 3:**

Inkluderende praksis i møte med barns ulike følelsesuttrykk, sett i sammenheng med høyfrekvente utfordringer.

## Liv og røre i bamble barnehagene

Barnehagene i Bamble er Liv og røre barnehager.  Liv og røre har som mål å fremme helse, trivsel og inkludering som grunnlag for læring og livsmestring for alle barnehagebarn i Bamble.

I kommuneplanens samfunnsdel er inkludering, bærekraft, klima og miljø i fokus. Bamble kommune ønsker innbyggere som har holdninger og verdier som tar hensyn til klima og miljø. Rammeplan for barnehagen presiserer også at «barnehagen skal bidra til å ta vare på seg selv, hverandre og naturen».

Gjennom felles og systematisk arbeid med fysisk aktivitet og bevegelsesglede, og mat og måltidsglede ønsker vi å sikre kvalitet, hindre sløsing av ressurser og bidra til å fremme gode holdninger og vaner hos barn og personal.

Liv og røre er delt inn i tre områder: Fysisk aktivitet og bevegelsesglede, kosthold og matglede og holdningsarbeid.

Liv og røre vil være en del av kompetansehevingen i ReKomp og Kompetanseløftet.

Fokuset i 2024 – 2025 vil her være at barn får mulighet til å sanse og oppleve med kroppen som utgangspunkt. Fysisk aktivitet og bevegelsesglede vil knyttes opp mot barns lek, og det legges vekt på å skape positive opplevelser.

# Roller og ansvar i rEkomp

## Statsforvalteren

Statsforvalteren har ansvar for forvaltning av tilskuddordningen i sine fylker, og skal bidra til å formidle nasjonale rammer og føringer for ordningen.

Statsforvalteren tildeler midler til barnehage- og skoleeiere, universiteter og høgskoler, i tråd med innstillingen fra samarbeidsforumet. Statsforvalteren skal sikre at kriteriene for tildeling av tilskuddsmidler er oppfylt. Det vil derfor være viktig at statsforvalteren har et tilstrekkelig grunnlag for å tildele midler. I tillegg er statsforvalteren sekretariat for samarbeidsforaene.

## samarbeidsforum

Samarbeidsforumet skal sikre medvirkning for aktørene i ordningen, og skal inkludere representanter for offentlig og private barnehageeiere, universitet og høyskole med geografisk nærhet til regionen, barnehagemyndighet, KS, PBL og lærerorganisasjonene.

Samarbeidsforum har to hovedoppgaver. Forumet skal enes om en felles årlig innstilling og bli enige om en overordnet, langsiktig plan. En årlig innstilling skal gi oversikt over hvilke tiltak som skal prioriteres, hvem som skal delta og hvordan midlene skal brukes. Prioritering av tiltak skal være forankret i en langsiktig plan.

## kommunen

I regional ordning har kommunen to roller. Kommunen som barnehageeier er tilskuddsmottaker og er representert i samarbeidsforum. Kommunen som barnehagemyndighet er ikke tilskuddsmottaker, men skal være representert i samarbeidsforum. Barnehagemyndigheten skal bidra med sin kunnskap og oversikt over kompetansebehov for både kommunale og private barnehager i kommunen.

## Lokalt nettverk

Lokalt nettverk i Bamble skal være pådrivere og koordinere arbeidet med de ulike satsingene (ReKomp, Kompetanseløftet og Liv og røre). Dette nettverket består av styrere fra både kommunale og private barnehager, en representant fra PPT, en representant fra Utdanningsforbundet og barnehagemyndigheten. Representantene har ansvar for å fremme utviklingsarbeidet på vegne av gruppen de representerer. De skal også legge til rette for samskaping og jobbe mot en felles retning for barna i Bamble.

For barnehageåret 2024 - 2025 deltar følgende representanter:

Bjørg Ditlefsen, Grashoppa barnehage – privat styrer

Aina Oterholt, Solstua kulturbarnehage – privat styrer

Lissbeth Varnes, Sundby barnehage – kommunal styrer

Hanne L. Enger, Falkåsen kunst og kulturbarnehage – kommunal styrer

Linda Fedje - virksomhetsleder kommunale barnehager

Line B. Johansen – representant fra Utdanningsforbundet

Inger-Helene Tønnesen – rådgiver PPT

Marit Nikolaisen, barnehagefaglig rådgiver

Fra USN deltar følgende personer:  
Mailin Alsøe

Camilla Heimstad-Bergseng

## barnehageeier

Barnehageeiere skal prioritere kompetanseutvikling utfra lokale behov og planer. De ansatte skal delta i vurdering av behov. Eiere skal planlegge og gjennomføre tiltakene i partnerskap med universitet eller høgskole. I partnerskapet er samarbeidet gjensidig, langsiktig og målrettet, styrker sammenhengen mellom teori og praksis, og gir læring for begge parter. For å lykkes med dette, vil det være viktig at partnerskapet omfatter alle fasene av utviklingsarbeidet.

## ledere av barnehagene

Hver enkelt barnehageleder har, i samarbeid med barnehageeier, ansvar for planlegging, involvering og gjennomføring av kompetansetiltak, med god støtte fra barnehageeier og universitet/høgskole. Ledere har et viktig ansvar for å sikre vurdering av kompetansebehov på en måte som involverer ansatte.

Sammen med eiere har de også et viktig ansvar for å bidra til et godt partnerskap med universitet eller høgskole, gjennom å invitere dem inn i de lokale prosessene og vurderingene.

## universitet/høgskole

Universitet og høgskole inngår i partnerskapet og bidrar i:

* Å vurdere kompetansebehov
* Å definere mål
* Å vurdere aktuelle tiltak
* Utvikling av langsiktige planer
* Utforming og gjennomføring av tiltakene
* Vurdering av måloppnåelse

Universitet og høgskole bidrar med forskningsbasert og relevant innhold i ReKomp. De skal også bringe praksisnær kompetanse tilbake til lærerutdanningen, og skal delta i relevante samarbeidsforum.

## Samskaping mellom barnehagene og USN

Samarbeidet mellom nettverk, barnehagene og universitetet tar sikte på å utvikle et partnerskap basert på gjensidighet, likeverdighet og respekt. I prosessen skapes kunnskap sammen. Partnerskapet skal få betydning for både barnehagenes pedagogiske praksis, og barnehagelærerutdanningens praksisnære undervisningspraksis. I løpet av prosessen gjennomføres kontinuerlig evaluering, der den nye kunnskapen bidrar til videre planer. Ulike former for dokumentasjon vil være gjenstand for drøftinger, analyser, nye forståelser og endring.

## Ressursperson og pedagogiske ledere

Ressurspersonen har en sentral rolle i utviklingsarbeidet. Denne personen skal bistå styrer i å fremme og implementere utviklingsarbeidet *Inkluderende lekefellesskap* i hele barnehagen.   
Ressurspersonen skal være en pådriver i arbeidet, og skal aktivt bidra til å skape et miljø som fremmer barnas utvikling og trivsel. Personen deltar i arbeidsgruppe hvor en samarbeider med andre barnehager, USN og PPT. Ressurspersonen skal også være i stand til å videreformidle teori, ideer og refleksjoner fra arbeidsgruppa, og skal være en støtte og veileder for personalet i barnehagen.

Pedagogisk leder har et medansvar for å iverksette og lede det pedagogiske utviklingsarbeidet i sin gruppe eller avdeling. Denne rollen innebærer å koordinere planlegging, gjennomføring, dokumentasjon, vurdering og utvikling i samsvar med barnehagens kompetanseplan. Videre skal den pedagogiske lederen støtte ressursperson og styreren for å sikre at hele barnehagen utvikler seg i en enhetlig retning.

## Øvrige ansatte

Alle ansatte i barnehagen har et felles ansvar for å gi alle barn et tilrettelagt tilbud i samsvar med barnehageloven og rammeplanen. For å oppnå dette, må barnehagen fungere som en lærende organisasjon, og hver enkelt ansatt må delta i planlegging, gjennomføring, evaluering og justering av tiltak til det beste for alle barn.

# Modell for organisering av Rekomp i bamble

**Styrergruppe**  
Private og kommunale eiere/styrere

**Lokalt nettverk**  
private/kommunale styrere, PPT, tillitsvalgt og barnehagemyndighet

USN

Nettverk/arbeidsgruppe  
Ressurspersoner, styrere, PPT og barnehagemyndighet

Nustad

Uksodden

Rønholt

Stokkevannet

Falkåsen

Grasmyr

Grashoppa

Solstua

Tirilltoppen

Sundby

# Fremdriftsplan for barnehageåret 2024 - 2025

Lokal kompetanseplan revideres årlig med bakgrunn i nasjonale og kommunale føringer, lokalt nettverks rapportering til UDIR, samt barnehagenes meldte kompetanse behov.

## Midler til lokalt nettverk i bamble


|  |  |
| --- | --- |
| **Vedtak** | **Disponering** |
| Midler til lokale nettverk:  Kr. 60 000,- | Midler til lokale nettverk (20 000 kroner + 10%):  Skal brukes til å stimulere arbeidet i lokale nettverk knyttet til barnehagebasert kompetanseutvikling i partnerskap med USN. Midlene kan brukes til tiltak i strategien, faglitteratur, fagsamlinger, leie av lokaler, bevertning, o.l. |
| Timer til nettverk:  90 timer | Timene som tildeles omfatter den faktiske tildelte tid ute i barnehagen, med tilhørende for- og etterarbeid. Timene som hver barnehage får, inkluderer alt det faglige arbeidet USN skal gjennomføre mot den enkelte barnehage/lokale nettverk. Timene må benyttes i løpet av barnehageåret 2023 – 2024. |
| Kr. 151 500,- | |  | | --- | | Administrativ kostnad som utbetales til USN omfatter: dekning av fagkoordinators arbeid oppstartsmøter med faglige, herunder rigging, møtevirksomhet internt og eksternt, reisekostnader for fagkoordinatorer og faglærere. | |

## Utviklingsområder 2024 - 2025

Kommuneplanens samfunnsdel er Bambles øverste lokale styringsdokument. Denne planen skal ligge til grunn for hva som skal utvikles og hvilke områder som skal prioriteres fremover. Bamble skal være en attraktiv, inkluderende og klima- og miljøvennlig kommune. Disse områdene legger føringer for barnehagenes videre utviklingsarbeid.

Kompetanseplanen skal bidra til å omsette kommuneplanens samfunnsdel til praksis for Bamblebarnehagene.

## Utviklingsmodell for utviklingsområdene



*Figur 1 Utviklingshjulet*

**Bærekraftig pedagogikk**  
For å nå målene om et attraktivt, inkluderende og klima- og miljøvennlig Bamble, må kommunen utvikles bærekraftig. Barnehagene spiller en sentral rolle i å fremme verdier og holdninger, samt etablere handlingsmønstre og vaner som støtter en bærekraftig fremtid.

En bærekraftig pedagogikk fokuserer på kulturelle/sosiale, økonomiske og miljømessige faktorer.  
Målet er å ruste barna til et samfunn i bevegelse ved å anerkjenne barndommens egenverdi her og nå. Vi ønsker å oppmuntre barna til å tenke kritisk, samhandle, vise omsorg og ta ansvar for fellesskapet.

**Inkluderende lekefellesskap**  
Bamble skal være en inkluderende og mangfoldig kommune. Vi skal jobbe aktivt for at færrest mulig skal stå utenfor arbeidsliv, utdanning eller sosiale fellesskap. For å lykkes med inkludering skal Bamble kommune rette fokus mot innbyggernes helse og livsmestring.

Lek er barns viktigste arena for å oppleve livsmestring, og har betydning for alle sider ved deres utvikling. Barnehagens viktigste oppgave er derfor å sikre at alle barn får delta i sosial lek som er preget av humor, innlevelse og mulighet til å medvirke. Barnehagene våre fremmer et multimodalt lekemiljø og felles opplevelser som fremmer lekelyst og vennskap. Personalet er aktive deltakere i lek og samspill, de anerkjenner barna og hjelper til med å finne gode løsninger. Barna møter varme, tydelige og grensesettende ansatte.

Barnehagene våre er opptatt av å fremme et godt samarbeid med foreldrene for å sammen skape et inkluderende miljø for alle. Personalet bruker pedagogisk dokumentasjon som verktøy for refleksjon og for å styrke et inkluderende miljø. Målet for barnehagene er at alle barn er i lek og opplever seg betydningsfulle i fellesskapet. For å oppnå dette målet, må *laget rundt barnet* jobbe tett og godt sammen.

**Attraktive barnehager**  
Bamble skal være en attraktiv kommune som fremmer livskvalitet, næringsutvikling og et bedre miljø.

Målet er at barnehagene har høy kvalitet som fremmer livsmestring, tillit, trygghet og trivsel. Dette oppnås ved å ha tilgjengelige ansatte med høy kompetanse og kapasitet. Vi våger å utfordre eksisterende praksis i lys av barns beste. Barnehagene følger en enhetlig og tydelig retning med blikket rettet mot fremtiden. Både barn og foreldre opplever å være aktive deltakere i barnehagens planleggings- og vurderingsarbeid. Det legges vekt på samarbeid med andre instanser for barnas beste. Fokus er på å fremme livskvalitet ved å skape et trygt, støttende og stimulerende miljø der alle barn trives og utvikler seg.

**Samskaping og ledelse til barnets beste**I arbeidet med å etablere et inkluderende lekefellesskap i barnehagen, er det å lede læringsprosessen vår viktigste oppgave. Vi i barnehage ser verdien av å samskape på tvers av eget kommunalområde, andre kommunalområder og sammen med UH sektoren. Samskaping innebærer å arbeide sammen for å skape de beste forutsetningene for alle barn.

Vi må sammen finne de gode møtearenaene, og legge til rette for lærende møter på alle nivåer. Barnehagens oppdrag er å gi barna et tilrettelagt tilbud i tråd med barnehageloven og rammeplanen. For å oppnå dette, må barnehagen fungere som en lærende organisasjon og utvikle seg i takt med de føringene som blir fastsatt.

## Kjennetegn på måloppnåelse

|  |  |  |
| --- | --- | --- |
| **Samskaping og ledelse til barns beste** | | |
| Bærekraftig pedagogikk  Barnehagen skal ruste barna til et samfunn i bevegelse ved å anerkjenne barndommens egenverdi her og nå. | Inkluderende lekefelleskap  Alle barn er i lek og opplever seg betydningsfulle i fellesskapet | Attraktive barnehager  Barnehagene har høy kvalitet som fremmer livsmestring, tillit, trygghet og trivsel. |
| Vi ruster barn til å mestre utfordringer  Vi inspirerer barn til å ta vare på seg selv, hverandre og naturen  Vi støtter barn til aktiv deltakelse i fellesskapet og gi plass til andre  Vi gir barn valgmuligheter, og støtter dem til å ta selvstendige valg    Vi støtter og hjelper barn i å regulere følelser  Vi gir barn tydelige forventninger i trygge rammer  Vi bidrar til å utjevne sosiale forskjeller gjennom felles erfaringer og opplevelser  Vi har et godt psykososialt miljø som fremmer livsmestring og helse  Vi legger til rette for at alle barn opplever bevegelsesglede, matglede og matkultur  Vi gir barn mulighet til å sanse, oppleve og leke med kroppen som utgangspunkt  Vi legger til rette for allsidig bevegelseserfaring ute og inne, året rundt  Verdibevisst meningsledelse med mot til å prioritere til barns beste | Vi har et multimodalt språk- og lekemiljø  Det er tydelig sammenheng mellom allmenpedagogikk og spesialpedagogikk i barnehagens praksis  Vi har et fysisk miljø som fremmer inkludering inne og ute  Vi legger til rette for at alle barn deltar i lekefellesskapet  Vi beskytter, bekrefter og beriker barns lek  Vi er varme og grensesettende, autoritative voksne  Vi gir barn støtte til å utforske og mestre risikofylt lek, gjennom kroppslige utfordringer  Vi er sensitive og lydhøre for barns signaler for å fange barns interesser, initiativ og behov  Barns lekende samspill er utgangspunkt for barnehagens tema- og prosjektarbeid | Vi våger å utfordre eksisterende praksis i lys av barns beste  Barnehagene jobber sammen med PPT, SPKS og andre instanser for å skape en helhet, et «felles vi»  Vi samskaper på tvers av enheter i laget rundt barnet  Vi har felles verdier, retning og mål  Vi legger til rette for at barn deltar aktivt i barnehagens planlegging og vurderingsarbeid  Vi ser foreldre som ressurs og legger til rette for gjensidighet og medvirkning i foreldresamarbeidet  Vi legger til rette for mestringstro for barn, ansatte og foresatte  Vi er dedikerte voksne som prioriterer tid og kapasitet til barns beste  Mangfold og ulikhet er en styrke i barnehagen  Vi gir barn rett hjelp til rett tid  Vi involverer hele personalgruppen i refleksjon, læring og videreutvikling av felles praksis |

## Kompetanseheving gjennom tre løp

For å fremme et *inkluderende lekefellesskap* vil kompetansehevingen for barnehagene bli organisert i tre løp.

**Privat- og kommunal styrergruppe:**   
Styrerne skal lede utviklingsarbeidet i egen barnehage, og fokuset i denne gruppa vil være hvordan det kan jobbes systematisk med å sikre kompetanseheving for alle ansatte. Styrernettverket vil være en arena for å drøfte utviklingsarbeidet, og skape motivasjon til å stå i arbeidet som styrer i ledelsen av utviklingsarbeidet, også i de krevende fasene. Temaer vil omhandle ledelse hvor det blir en kombinasjon av teori, refleksjon, deling av erfaringer gjennom bruk av ulike metodikker. Lokalt nettverk planlegger og leder prosessen. Dette arbeidet vil bidra til at alle barn i Bamble opplever et likere barnehagetilbud av høy kvalitet.

**Samarbeid ledere i barnehage og rådgivere i PPT:**   
Denne gruppa består av private og kommunale styrere, saksbehandlere fra PPT og barnehageadministrasjonen. Aktørene har ulik fagkompetanse og vil komplimentere hverandre. Gruppa vil ha et felles ansvar for å utvikle en inkluderende praksis i barnehagene. Det må sørges for at utviklingsarbeidet får gode vilkår i alle ledd, og i hele laget rundt barn. Det vil handle om å bygge kvalitet, kultur, kunnskap, kompetanse, kapasitet og mestringstro i organisasjonen. Det å utvikle felles visjoner, språk, rutiner og praksis vil styrke samarbeidet til barnets beste.

**Arbeidsgrupper på tvers av barnehagene**  
Arbeidsgruppen består av ressurspersoner og styrere fra private og kommunale barnehager. Det er lokalt nettverk i samarbeid med USN som koordinerer prosessen.   
I arbeidsgruppen vil innholdet være en kombinasjon av teori, deling av erfaringer, refleksjon og oppgaver mellom samlingene. På denne måten drar vi nytte av hverandres kompetanse på tvers av barnehagene, slik at det kommer alle barna til gode.

Ressurspersonene har et medansvar til å drive prosessen videre ut i egen barnehage i sammenheng med barnehagens egen kompetanseplan.

## Årshjul

Forklaring til modellen:  
 Privat og kommunal styrergruppe

Lokalt nettverk

Arbeidsgrupper

Kompetanseløftet

|  |  |  |  |
| --- | --- | --- | --- |
| **Dato** | **Innhold/aktivitet - høst** | **Deltakere** | **Ansvar** |
| 30. august | **Barnehagens kompetanseplan**  Styrer sender inn barnehagens kompetanseplan til barnehagemyndigheten. Videresendes til USN og lokalt nettverk |  | Styrer |
| 21. august  kl. 12 – 15.00  Møterom Hørsfjell | **Møte i lokalt nettverk**  Innhold:   * Årshjul kompetanseplan * Planleggingsdag – program * Felles styrermøte 5. september | Lokalt nettverk og USN | Leder av nettverket |
| September | **Oppstartsmøte/samarbeidsmøte barnehage og USN.**  Planlegge samskaping barnehageåret 2024-2025 ut fra tildelte timer | Styrer, ressursperson og USN | Styrer |
| 5. september  Kl. 8.00-11.30  Møterom: Langen | **Felles styrermøte:**  Tema *Barnehagen preges av multimodale språk- og lekemiljø*   * Camilla innleder * Refleksjon i grupper * Framlegg fra gruppene | Private og kommunale styrere | Lokalt nettverk |
| 5. september kl. 12.00-15.00  Møterom:  Langen | **Møte i lokalt nettverk**   * Innhold arbeidsgruppemøte 2. oktober * Liv og røre innhold arbeidsgruppemøte 13. november * Møte i kompetanseløftet 23. Oktober og 31. oktober | Lokalt nettverk og USN | Leder av nettverket |
| 12. september  Kl.8.30-11.30  Bamble ungdomsskole | **Kompetanseløftet**  Tema: Autismevennlige leke- og læringsmiljø | Alle i oppvekst som vil (bhg, skole, PPT og hjelpe-tjenestene) | USN v/Kenneth Larsen |
| September-november | **Arbeid ute i hver enkelt barnehage**  Tema kommer | Personalet | Styrer og ressursperson. |
| 2. oktober kl. 12-14.30  Møterom Grenland koferanse- senter | **Arbeidsgruppemøte**  Tema *Barnehagen preges av multimodale språk- og lekemiljø* | Styrere og ressurs-personer | Lokalt nettverk og USN |
| 17. oktober  kl. 8.00-11.30  Møterom Langen | **Felles styrermøte**  Tema *Barnehagen preges av multimodale språk- og lekemiljø* | Private og kommunale styrere | Lokalt nettverk |
| 17. oktober kl. 12.00-15.00  Møterom Langen | **Møte i lokalt nettverk**   * Planlegge arbeidsgruppe 6. november | Lokalt nettverk og USN | Leder av nettverket |
| 23. oktober  Kl. 12.00-15.00  Halen gård? | **Kompetanseløftet**  Fagdag med eksempler og workshop   * barn- og foreldres medvirkning * barnets stemme * barnets beste vurderinger   (ev. noe om kap.10 i ny opplæringslov – det beste for eleven) | Alle ledere i oppvekst  (bhg, skole, ppt, barnevern, forebyggende helse) | USN og PPT |
| 31. oktober  Rådhuset | **Kompetanseløftet**  Inkluderende praksis – hvordan fange opp og hva kan vi gjøre?  Hvordan jobbes det med i barnehagene? | Styrere + utviklings-grupper?  PPT | USN v/Camilla Bamble v/Linda |
| November – januar | **Ute i barnehagene:**  Tema kommer: | Personalet | Styrer og ressursperson |
| 6. november  Kl. 12-14.30  Møterom Grenland konferanse- senter | **Arbeidsgruppemøte**  Tema *Barnehagen preges av multimodale språk- og lekemiljø* | Styrere og ressurs-personer | Lokalt nettverk og USN |
| 13. november kl. 12.00-14.00  Møterom? | **Arbeidsgruppemøte bevegelsesglede Liv og røre**  Tema*Barnehagen preges av multimodale språk- og lekemiljø* | Styrere og ressurs-personer |  |
|  |  |  |  |
| 21. november kl. 8.00-11.30  Møterom Langen | **Felles styrermøte** | Private og kommunale styrere | Lokalt nettverk |
| 21. november  Kl. 12-15.00  Møterom Langen | **Møte i lokalt nettverk** | Lokalt nettverk og USN | Leder av nettverket |
| 5. desember | **Kompetanseløftet**  Tiltak 1 og tiltak 2 – ny opplæringslov  Kjetil er ledig? | KSK v/Kjetil? | Oppvekst? |

|  |  |  |  |
| --- | --- | --- | --- |
| **Dato** | **Innhold/aktivitet - vår** | **Deltakere** | **Ansvar** |
| 9. januar kl. 8.00-11.00 Møterom Langen | **Felles styrermøte**  Tema *Barnehagen preges av multimodale språk- og lekemiljø*   * Behovsmelding 2025-2026 – innhold i behovsmeldingen * Liv og røre * ASK verktøy * Hvordan dokumentere?   Tips til oppgave for alle ansatte til planleggingsdagen - Skriv ned 3 ting fra planleggingsdagen som du ser som viktig | Private og kommunale styrere | Lokalt nettverk |
| 9. januar kl. 12.00-15.00 Møterom Langen | **Møte i lokalt nettverk**   * Planlegge arbeidsgruppemøte 29. januar. * Behovsmelding – oppsummering fra styrermøtet * Planlegge felles styrermøte 27. februar * Alt klart til planleggingsdagen? | Lokalt nettverk og USN | Leder av nettverket |
| 29. januar kl. 12.00-14.30  Grenland konferanse-senter | **Arbeidsgruppemøte**  Tema *Barnehagen preges av multimodale språk- og lekemiljø*   * Solstua, Tirilltoppen og Falkåsen legger fram hva som er gjort etter arbeidsgruppemøtet 13. november - inntil 10 min på hver * Lokalt nettverk har lagt til rette et multimodalt lekemiljø til inspirasjon * Refleksjon i grupper – hvordan bruke inspirasjonen til bruk i egen barnehage. Se forrige oppgaven som ble gitt i arbeidsgruppemøte 13. november * Oppgave til neste arbeidsgruppemøte: Skriv ned 3 ting fra planleggingsdagen som du ser som viktig | Styrere og ressurs-personer | Lokalt nettverk og USN |
| 31. januar kl. 08.00-15.30  Møtested:  Grenland konferanse-senter | **Felles planleggingsdag for private og kommunale barnehager.**   * *Å skape rom for mening – arbeid med multimodale lekemiljøer* v/Styd * *Autismevennlig leke- og læringsmiljø*v/Kenneth Larsen (USN) * *Leken, hjernen og barns utvikling* v/Per Brodal | Ansatte i private og kommunale barnehager+ andre i laget rundt barnet | Lokalt nettverk |
| Februar – mars | **Ute i barnehagene:**  Tema *Barnehagen preges av multimodale språk- og lekemiljø*  Personalmøte i etterkant – spre innholdet fra arbeidsgruppemøte og planleggingsdagen | Barnehagene og USN | Styrer og ressursperson  Samskaping Bhg - USN |
| 6. februar | **Kompetanseløftet**  Høyfrekvente utfordringer og ulike følelsesuttrykk | USN v/  Aldis Romøren/  Magnus Normo  Camilla Heimstad-Bergseng | Alle i oppvekst som vil (bhg, skole, PPT og hjelpetjenestene) |
| 12. februar kl. 12.00-14.00  Møterom? | **Arbeidsgruppe bevegelsesglede Liv og røre** | Styrere og ressurs-personer |  |
| 27. februar  Kl. 8.00-11.30  Møterom Langen | **Felles styrermøte**  Tema *Barnehagen preges av multimodale språk- og lekemiljø*   * Evaluere planleggingsdagen og hva jobbes videre med? * Hvordan evaluere året 2024-2025? | Private og kommunale styrere | Lokalt nettverk |
| 27. februar  Kl. 12.00-15.00  Møterom Langen | **Møte i lokalt nettverk**   * Innspill fra felles styrermøte * Erfaring fra planleggingsdagen – hva bygger vi videre på? * Planlegge arbeidsgruppemøte 19. mars * Ferdigstille behovsmelding * Evaluering av året 2024-2025 – hvordan? | Lokalt nettverk og USN | Leder av nettverket |
| Februar/mars | **Kompetanseløftet**  Rammeplan som inkluderende praksis | USN v/Camilla | Styrere + utviklings-grupper?  PPT |
| 14. mars  Kl. ?  Ælvespeilet i Porsgrunn | **Samskapingsverksted**  **Tema** *Inkluderende samskaping – De gode historiene der ute* | Samarbeids-forum (Statsforvalter, USN og medlemmer fra Samarbeids-forum) | Styrere, pedagogiske ledere og fagarbeidere  /assistenter (inntill 3 fra hver bhg – 1 av hver rolle) |
| 19. mars  Kl. 12.00-14.30  Møterom Halen | **Arbeidsgruppemøte**  Tema *Barnehagen preges av multimodale språk- og lekemiljø*   * Innhold i forhold til planleggingsdagen * Samskapingsverkstedet? | Styrere og ressurs-personer | Lokalt nettverk og USN |
| 26. mars | **Kompetanseløftet**  oppfølging av fagdag 23.10  barn- og foreldres medvirkning  barnets stemme  barnets beste vurderinger | USN og PPT | Alle ledere i oppvekst  (bhg, skole, ppt, barnevern, forebyggende helse) |
| Mars – mai | **Ute i barnehagene:**  Tema *Barnehagen preges av multimodale språk- og lekemiljø*  Personalmøte i etterkant – spre innholdet fra arbeidsgruppemøte | Barnehagene og USN | Styrer og ressursperson  Samskaping Bhg - USN |
| April | **Kompetanseløftet**  Evaluering:  Hvordan fungerer strukturer og rutiner for arbeid i laget rundt barna? | ? | USN v/Jan Kristian  KSK v/Kjetil? |
| April, mai og juni  Digitalt | **Kompetanseløftet**  Når tildelinger + div foreligger  Rigging for ev. videre partnerskap  Koordinering+++ | Alle | Alle |
| 10. april  Kl. 8.00-11.30  Møterom Langen | **Felles styrermøte**  Tema *Barnehagen preges av multimodale språk- og lekemiljø*   * Innspill til arbeidsgruppemøte 7. mai * Kompetanseplan 2025-2026 | Private og kommunale styrere | Lokalt nettverk |
| 10. april  Kl.12.00-15.00  Møterom Langen | **Møte i lokalt nettverk**   * Innspill fra styrermøtet * Evaluering av året * Kompetanseplan 2025-2026 – prosess | Lokalt nettverk og USN | Leder av nettverket |
| 7. mai kl. 12.00-14.30  Møterom Halen | **Arbeidsgruppemøte**  Tema *Barnehagen preges av multimodale språk- og lekemiljø*   * Evaluering og planer for neste barnehageår | Styrere og ressurs-personer | Lokalt nettverk og USN |
| 22. mai  Kl. 08.00 – 11.30  Møterom Langen | **Felles styrermøte**  Tema *Barnehagen preges av multimodale språk- og lekemiljø*   * Kompetanseplan 2025-2026 | Private og kommunale styrere | Lokalt nettverk |
| 22. mai kl. 12.00-15.00  Møterom Langen | **Møte i lokalt nettverk**   * Innspill fra styrermøtet * Kompetanseplan 2025-2026 | Lokalt nettverk og USN | Leder av nettverket |
| Ikke avklart | **Møter i lokalt nettverk**  Planlegge innhold ReKomp 2024-2025  Det settes inn møter ut fra behov. | Lokalt nettverk og USN | Leder av nettverket |

# Vedlegg – mal kompetanseplan for barnehagene

|  |
| --- |
| **PLAN FOR KOMPETANSEUTVIKLING I \_\_\_\_\_\_\_\_\_\_\_\_\_\_\_\_\_BARNEHAGE**    Samarbeid med  Statsforvalteren i Vestfold og Telemark  Universitetet i Sørøst-Norge (USN)  **Et inkluderende miljø for omsorg, lek, læring og danning** |
| **Tematisk satsingsområde:** Inkluderende miljø for omsorg, lek, læring og danning  **Undertema:**   * Relasjonsbygging mellom barn-voksen og barn-barn * Barns medvirkning på barnehagehverdagen * Bevissthet rundt voksnes holdninger og definisjonsmakt * Voksne som fremmer vennskap * Møte og støtte barns uttrykk og følelser * Det fysiske miljø som fremmer lek, vennskap og fellesskap * Personalets bevissthet om det unike barnet og mangfoldet i barnegruppen samt personalets oppmerksomme tilstedeværelse, deres aktive holdning og deltakelse for å beskytte, bekrefte og berike barns spontane lek   **Felles mål:**   * Vi bruker pedagogisk dokumentasjon for å skape refleksjon og utvikling for barns inkludering i lek. * Vi bruker rom og materialer for å skape inkluderende lekemiljøer. * Personalet beskytter, bekrefter og beriker barns spontane lek * Alle barn deltar i lekefellesskapet * Personalet har kompetanse på hva som fremmer inkluderende lek |
| **Barnehagens bakgrunn for valg av mål og tiltak:** (Hvordan har barnehagen kommet fram til disse valgene?). |
| **Barnehagens mål 2024 - 2025** |
| **Plan for tiltak 2024 - 2025** |
| Dato: Sted:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Sign. styrer Sign. ressursperson |

**Frist for å sende inn barnehagens kompetanseplan er 30.08.2024**

## **Litteraturliste** (listen kan bli endret underveis)

* Tholin, K. R. (2022*). Barnehagelærer og pedagogisk leder - verdibevisst meningsledelse av barna, innholdet og personalet*. Fagbokforlaget.
* Per Brodal og Charlotte Lunde (2022) *Lek og læring i et nevro perspektiv – hvordan gode intensjoner kan ødelegge barns lærelyst.* Universitetsforlaget
* Hege Hansson og Lillian Gjerpen (2015). *En barnehage til Begjær. Å gi form til barnehagens innhold.* Fagbokforlaget.
* Trude Anette Brendeland (2018). *Lekelyst – med rom for innelek*. Pedagogisk forum.
* Merete Lund Fasting (2019). *Barns utelek.* Universitetsforlaget.
* Ellen Beate Hansen Sandsæter (2020). *Barnehagens fysiske inne- og utemiljø. Inspirasjon til lek.* Universitetsforlaget.
* Pål Riis og Jan Merok Paulsen (2022). *Ledelse som praksis, Å utvikle skolen gjennom lærende møter og prosesser.* Universitetsforlaget
* Henning Bang og Thomas Nesset Midelfart (2019). Effektive ledergrupper. Gyldendal
* Podkast: *Perspektiver – på barnehagefaglige fenomener*. Episode 24: Bente Ulla & Ann Sofi Larsen - om perspektiver på pedagogisk dokumentasjon og veiledning
* <https://www.usn.no/podkast/podkaster/perspektiver-pa-barnehagefaglige-fenomener>
* Kolle, T., Larsen, A. S., Ulla, B. (2017). *Pedagogisk dokumentasjon: Inspirasjoner til bevegelige praksiser* (2. utg.). Fagbokforlaget. (Særlig aktuelt er kapittel 8)
* Wenche h. Iversen, Birgitte Ljunggren og Kari Hoås Moen (red.) (2021) *Utadrettet barnehageledelse.* Universitetsforlaget
* Marianne Torve Martinsen (red.) (2021) *Trygt og godt i barnehagen – barns rett til et godt og psykososialt miljø.* Cappelen Damm Akademisk
* Birgitte Fjørtoft (2020) *Perlen furunål, en innføring i barns lek*. Universitetsforlaget
* Anne-Lise Arnesten (red.) (2017) Inkludering P*erspektiver i barnehagefaglige praksiser* (2.utg.). Universitetsforlaget
* Kleppe, Rasmus; Sando, Ole Johan; Hansen Sandseter, Ellen Beate (2020) *Innendørs risikofylt lek: muligheter for spenning og variasjon i barnehagens lekemiljøer,* [artikkel](https://oda.oslomet.no/oda-xmlui/bitstream/handle/11250/2758088/2460-Article%2bText-27791-1-10-20201222.pdf?sequence=2&isAllowed=y)
* Einar Sundsdal og Maria Øksnes *Til forsvar for barns spontane lek.* NOASP. [Artikkel](https://pedagogikkogkritikk.no/index.php/ntpk/article/view/89/732)
* Marit Bøe, m.fl. *Styrken vår er gruppa, det å være sammen mange*, Artikkel
* Sundal og Øksnes (årstall) *Om å verdsette barns lek.* Artikkel
* Else Johansen Lyngseth (red.) (2022) *Tidlig innsats i tidlig barndom,* Gyldendal

## Nyttige linker

* [Barnehagen for en ny tid, nasjonal barnehagestrategi mot 2030](https://www.regjeringen.no/contentassets/5bf0d0ed9f7442cdbe630c749abb8959/no/pdfs/barnehagen-for-en-ny-tid.pdf)
* [kompetanse for fremtidens barnehage, revidert strategi for kompetanse og rekruttering 2023-2025](https://www.regjeringen.no/contentassets/60cb8cea7014464a9cbd22bbb2e3664e/no/pdfs/kompetansestrategi-barnehage.pdf)
* Meld. St. 6 (2019-2020). [*Tett å - tidlig innsats og inkluderende fellesskap i barnehage, skole og SFO*](https://www.regjeringen.no/no/dokumenter/meld.-st.-6-20192020/id2677025/)
* [Artikkel - Hvordan forholder barnehagelærere og styrer seg til mobbing i barnehagen](https://www.utdanningsnytt.no/barnehageforskning-barnehagelaerer-fagartikkel/hvordan-forholder-barnehagelaerere-og-styrere-seg-til-mobbing-i-barnehagen/266753)
* [Del 1 Barns rettigheter - youtube](https://www.youtube.com/watch?v=9yNVKiqY98I&t=1s)
* [Del 2 Nulltoleranse og forebyggende arbeid - YouTube](https://www.youtube.com/watch?v=HXDFFOznoV4)
* [Del 3 Plikt til å sikre at barnehagebarna har et trygt og godt psykososialt barnehagemiljø - YouTube](https://www.youtube.com/watch?v=E_X8Vapj_vk&t=1s)
* [FUB – Hvordan skape et trygt og godt barnehagemiljø](https://www.youtube.com/watch?v=6XgsXMgeZ8g)
* Mobbeombudet i Vestfold og Telemark – ulike filmer:
  + [Bakgrunn for lovverket og grunnleggende prinsipper for å forstå det (1) - YouTube](https://www.youtube.com/watch?v=5707RYm9aa8)
  + [Hvordan sikre effektfull aktivitetsplan, felles oppfattelse og positiv utvikling? (2) - YouTube](https://www.youtube.com/watch?v=OUVExuW4_YA)
  + [Aktivitetsplan - En konkretisering (3) - YouTube](https://www.youtube.com/watch?v=8mnL0VaxRkM)